Mikrohromosom
. Mikrohromosom je tip vrlo malih hromosoma, uobičajena komponenta hromosomskih garnitura ptica, nekih gmizavaca, riba i vodozemaca;rijetki sukod sisara. Veličine su manje od 20 Mb; hromosomi koji su veći od 40 Mb poznati su kao makrohromosomi, dok su oni između 20 i 40 Mb klasifikovani kao intermedijarni hromosomi. Mikrohromosomi su karakteristično veoma mali i često se citogenetički međusobno ne razlikuju u kariotipu. Iako se izvorno mislilo da su beznačajni hromosomski fragmenti, u vrstama gdje su proučavani, otkriveno je da su bogati genima. Kod kokošiju, procijenjeno je da mikrohromosomi sadrže između 50 i 75% svih gena. Prisustvo mikrohromosoma čini posebno teškim nihovo uređivanje i identifikaciju u svrstavanju u koherentne kariotipove. Tokom metafaza, pojavljuju se samo kao 0,5-1,5 μm dugi fragmenti. Njihova mala veličina i loša kondenzacija u heterohromatin znači da im općenito nedostaju dijagnostički obrasci bendiranje i različite centromerne lokacije koje se koriste za identifikaciju hromosoma.